Haabersti kliiniku ehituse rahastamisega segadus - Ehitusuudised
Haabersti kliiniku ehituse rahastamisega segadus
16. september 2011 12:03
Erinevalt teistest on Lääne-Tallinna Keskhaigla (LTKH) Haabersti Hoolduskliiniku ehitamine kallinemise asemel odavanenud. Algse 5 miljoni euro asemel läheb kliiniku ehitamine maksma 4,8 miljonit eurot, kirjutab Äripäeva väljaanne Meditsiiniuudised.
18. augustil nurgakivi saanud Haabersti Tervisekeskuse ja Hoolduskliiniku ehituse kogumaksumusest moodustab ERFi toetus 3,35 mln eurot ja omaosalus 1,67 mln eurot. Haigla nõukogu liikme Peeter Mardna sõnul otsitakse praegu omaosalusele katet.
5. septembri nõukogu istungil oli arutlusel kaks varianti. Ühe kohaselt saadakse 1,2 mln eurot varade müügist, ülejäänu linnalt, kuid viimane on siiski ebatõenäoline. Teise variandina pakuti laenamist, varade müüki ja kokkulepet ehitajaga arvelduskrediidi saamiseks. “Lisaks on haiglal puudu 2,7 miljonit eurot,” ütles Mardna. Ta lisas, et ilmselt vajatakse seda tervisekeskuse ehitamiseks – eurotugi katab vaid hoolduskliiniku kulud.
LTKH nõukogu esimees Merike Martinson ütles, et haiglal rahastamisega probleeme pole.
URL: http://www.ehitusuudised.ee/uudised/2011/09/16/haabersti-kliiniku-ehituse-rahastamisega-segadus